හිරි පොද වැස්සක් ඇද හැලෙමින් තිබූ ඒ සීතල නිසල රෑ මීගමුව කිඹුලාපිටියේ ජනතාව සිටියේ සුවබර නින්දකය. ඔවුන් බය භිරාන්තව අවදිවූයේ හිටිහැටියේ අහස් කුස දෙදරා යන තරමින් ඇසුණු මහ හඬකිනි. ඔවුහු ඒ හඬ කුමක්දැයි විපරම්කර බැලීමට වහා නිවෙස් වල දොර පියන්පත් විවෘතකර බැලූහ. දැක ගැනීමට ලැබුණේ මහ පොළොවට පතිත වී තිබූ ගුවන් යානයක් මහගිනි ජාලාවක් වෙමින් තිබූ අයුරු. ගිනි ගන්නා ගුවන් යානය තුළ සිරවී ගුවන් මගීන්ගේ මරළතෝනි හඬත් ඔවුන් පිටතට පැමිණීමට ගන්නා උත්සාහයත් කෙනෙකුට බලා සිටීමට නොහැකි දසුනක් විය. ගුවන් මගීන් සැලකිය යුතු පිරිසක් පණපිටින් පිලිස්සී අඟුරුගොඩක් බවට පත්වන අයුරු කිඹුලාපිටියේ ජනතාව බලා සිටියේ විමතියෙනි. එහෙත් ඔවුන්ට අසරණයන් බේරා ගැනීමට ඒ අසලකටත් යා ගත නොහැකි වුයේ ගුවන්යානයෙන් බුර බුරා නගින මහා ගිනි ජාලාව නිසාය. අත් පා කැඩී ගොස් සිරුරු යානාව තුළ එල්ලෙමින් තිබිණ. පණ බේරාගත් ගුවන් මගීහුද, පිලිස්සුම් තුවාල ලැබූ ගුවන් මගීන්ද බොහොම අසීරුවෙන් වඩාගෙන එද්දී ඔවුන් බේරාගැනීමට කිඹුලාපිටියේ ජනතාව දිව ආවේ දෙවරක් නොසිතාය.
මහ පොළොවට පතිත වූයේ කුමක්ද?
ගුවන් යානයක්